《南歌子 其五》
宋代·倪称

嫩竹呈新绿，幽花露浅红。一檐苍翠落杯中。更有飞泉鸣佩、响丁东。

乐事知难并，良辰得暂逢。晚风林下一尊同。便觉飘然身在、广寒宫。

作者简介：（1116—1172）湖州归安人，字文举，号绮川。高宗绍兴八年进士。曾受业于张九成。南渡后居吴兴，与芮国瑞友善，国瑞称为药石友。历官常州教授、太常寺主簿。有《绮川集》。